Murdaya Poo

Murdaya Widyawimarta Poo (12 Januwari 1941 – 7 April 2025)https://www.liputan6.com/bisnis/read/5987136/pemilik-pondok-indah-mall-murdaya-poo-meninggal-dunia-usai-2-tahun-berjuang-melawan-kanker Èaksès tangghâl 20-01-2026 panèka pangusaha bân politikus Indonèsia. Salèrana panèka pamaddhek Central Cipta Murdaya, sèttong konglomerat sè ajhâlân è bidang tèknik, TI, minnyak nyiyor sawit, bân kaju lapès. Salèrana jhughân anḍi' saham rajâ bân pangembhâng properti Mètropolitan Kentjana. Salèrana toman dhâddhi angghuta Dèwan Perwakilan Ra'yat periode 2004-2009 ḍâri Partai Dèmokrasi Indonèsia Parjuwangan (PDIP)."Murdaya Poo - Forbes". Forbes. https://www.forbes.com/profile/murdaya-poo/ Èaksès tangghâl 20-01-2026

 Kaoḍi'ân Awwâl 
Murdaya Poo lahèr è Blitar, Indonèsia, tangghâl 12 Januwari 1941. Salèrana amolaè karirra mènangka tokang jhuwâl korran è bâkto ngodâna. Salèrana maso' bisnis konstruksi è taon 1972 bân maddhek Central Cipta Murdaya Group è taon 1992."Kisah Murdaya Poo, dari Penjual Koran hingga Miliki Mal Mewah". iNews.ID. 21 April 2022. Èaksès tangghâl 20-01-2026

 Karir 

 Bisnis 
Central Cipta Murdaya Group andi'na Murdaya Poo ampon ngalakonè diversifikasi bisnissâ è pan-bârâmpan sèktor, akadhi tèknik, IT, nyiyor sawit, bân kaju lapès. Sala sèttong proyèk otamana panèka Jakarta International Expo, panèka sala sèttong pusat konvènsi palèng rajâ è kottha kasebbhut. Salèrana jhughân andi' saham sè signifikan è Mètropolitan Kentjana, pangembhâng properti sè ajhâlâni pan-bârâmpan mal bân komplèks roma è Jakarta."Murdaya Poo, Dari Tukang Koran ke Jajaran Orang Terkaya di RI". CNBC Indonesia. 8 March 2019. Èaksès tangghâl 20-01-2026

Murdaya Poo anḍi' kasoghiyân bhersèna US$1,2 miliar è bitong ḍâri bulân Maret 2023, mètorot Forbes. Salèrana bâdâ è pangkat ka-37 mènangka orèng palèng soghi è indonèsia bân ka-2324 mènangka orèng palèng soghi è dhunnya mètorot Forbes.

 Politik 
Murdaya Poo dhâddhi bâgiyân dâri PDIP è taon 1998 bân dhâddhi bendahara tor pamimpin cabangnga. Salèrana kapèlè mènangka angghuta Dèwan Perwakilan Ra'yat ghâbây periode jabadhân 2004–2009, abekkèlè Jakarta."How Murdaya Poo's Jakarta International Expo became a Covid-19 vaccination hub". BBC News. 1 May 2023. Èaksès tangghâl 20-01-2026

 Kaoḍi'ân pribadi 
Murdaya Poo akabin sareng Siti Hartati Murdaya, sè jhughân dhâddhi miliarder bân mantan politisi. Salèrana anḍi' empa' ana', panèka Prajna, Metta, Upekkha, bân Karuna. Murdaya Poo panèka vegetarian bân lèbur amain golf.

 Tandhâ Kahormadhân 

 Britania Raya : Honorary Officer of the Most Excellent Order of the British Empire (2012)https://assets.publishing.service.gov.uk/government/uploads/system/uploads/attachment_data/file/510949/2012_Honorary_Awards.pdf Èaksès tangghâl 20-01-2026

 Sombher-sombher